**UZAICINĀJUMS**

**dalībai cenu aptaujā**

**“Noziedzīgu nodarījumu izmeklēšanas materiālu iegāde Valsts policijas koledžas vajadzībām ar līgumu uz 2 (diviem) gadiem”**

1. **Pasūtītājs:**

Valsts policijas koledža (turpmāk– **Koledža**)

Ezermalas 10, Rīga, LV – 1014

**2. Kontaktpersonas:**

Valsts policijas koledžas Administratīvās nodaļas juridiskā atbalsta grupas iepirkuma speciāliste Ingrīda Borovoja, e-pasts: [ingrida.borovoja@koledza.vp.gov.lv](mailto:ingrida.borovoja@koledza.vp.gov.lv)

**3. Informācija par iepirkuma priekšmetu:**

Lai nodrošinātu Koledžā nepārtrauktu mācību/studiju procesu, Koledžai nepieciešams iegadāties mācību materiālus “Kriminālistikas tehnikai”, kuriem jāatbilst tehniskā specifikācijā noteiktam (uzaicinājuma dalībai cenu aptaujā iepirkuma pielikums Nr.1.).

Preču nodrošināšana un piegāde provizoriski nepieciešama uz termiņu līdz 2 (diviem) gadiem. **Mācību materiāli tiek iepirkti pēc pasniedzēju pieprasījuma, kad nepieciešams papildināt trūkstošos materiālus mācību procesa nodrošināšanai.**

Cenu aptauja tiek veikta savlaicīgi, ņemot vērā, ka pašreizējā līguma darbības termiņš beidzas 2025. gada 31. decembrī. Līgums tiks noslēgts tagad, bet provizoriskais līguma spēkā stāšanās laiks 2026. gada janvāris, tas sāks darboties pēc pašreizējā līguma beigām .

Prognozējamo summu veidos visu to piegādāto preču summa, ko Koledža iegādāsies līguma darbības laikā, ievērojot pārdevēja finanšu piedāvājumu.

**4. Prasības pretendentiem:**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Pretendentam Ir aizliegts piedāvājumā tieši vai netieši ietvert tādus izejmateriālus, ja to izcelsme ir Krievija vai Baltkrievija, vai ja tās tiek eksportētas no Krievijas vai Baltkrievijas.

**5. Piedāvājuma iesniegšana:**

Pretendents aizpilda pieteikumu dalībai cenu aptaujā un “Tehniskā specifikācija/ Tehniskais piedāvājums/ Finanšu piedāvājums” (uzaicinājums dalībai cenu aptaujā, pielikums Nr.2).

Pieteikumu pretendents Koledžā iesniedz līdz **2025. gada 15. augustam plkst.16:00**, nosūtot to elektroniski parakstītu uz šādu elektronisko adresi: [ingrida.borovoja@koledza.vp.gov.lv](mailto:ingrida.borovoja@koledza.vp.gov.lv), vai iesniedz parakstītu papīra formā Koledžas Administratīvā korpusa Administratīvās nodaļas 208/2. kabinetā Ezermalas ielā 10, Rīgā, LV-1014.

Pretendents var iesniegt tikai vienu piedāvājuma variantu.

Par piedāvājumā norādītajām cenām Pretendentam ir jāpiegādā tehniskajā specifikācijā norādītās preces visa līguma darbības laikā.

Pretendents sagatavo piedāvājumu cenas norāda ar 2 zīmēm aiz komata.

**6. Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

- Tikai zemākās cenas vai tikai izmaksu vērtēšana;

- piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām,

- piedāvātā cena ir zemākā un/vai kopējās izmaksas ir saimnieciski izdevīgākas,

Koledža pieņem lēmumu slēgt līgumu ar pretendentu, kura piedāvājums atbilst šajā cenu aptaujas uzaicinājumā norādītajām prasībām, un par kura kvalifikāciju un reputāciju Koledžai nav šaubu.

**7. Pakalpojuma līgums, samaksas noteikumi:**

Par mācību materiālu preču nodrošināšanu un piegādi tiek noslēgts līgums.

Par nepieciešamo preču daudzumu, piegādi, izpildes laiku, kartību un tml. vienojas līgumslēdzēju pušu kontaktpersonas.

Apmaksa precēm tiek veikta tikai par iepriekšējā mēnesī faktiski pasūtītam un piegādātam precēm, pēc savstarpējo pieņemšanas-nodošanas akta

**Gadījumā ja, dalība cenu aptaujā neliekas saistoša, vai jūs nevarat tajā piedalīties, lūdzu, norādīt iemeslu (piem. nevar nodrošināt tehniskā specifikācijā norādīto, nav saprotama tehn. specifik., neatbilstošs profils, pārāk mazs daudzums u.c. iemesli).**

**1.pielikums**

**Uzaicinājumam dalībai cenu aptaujā**

“Noziedzīgu nodarījumu izmeklēšanas materiālu iegāde Valsts policijas koledžas vajadzībām”

**Tehniskā specifikācija**

**“Noziedzīgu nodarījumu izmeklēšanas materiālu iegāde Valsts policijas koledžas vajadzībām”**

1. **Vispārīgās prasības**
2. Izpildītājs nodrošina Tehniskajā specifikācijā norādīto mācību materiālu preču piegādi pēc Pasūtītāja pieprasījuma atbilstoši Pasūtītāja vajadzībām.
3. Izpildītājs nodrošina, lai transportēšanas laikā, preces tiktu attiecīgi iepakotas un netiktu bojātas.
4. Pasūtītājs, ja tas ir nepieciešams, var pasūtīt arī cita veida mācību materiāla preces, kas pieejamas pie Izpildītāja.
5. Izpildītājs, pirms plānotās preču piegādes, atsevišķi saskaņo ar Pasūtītāju plānoto piegādes laiku un veidu.
6. Izpildītājs nodrošina pasūtījuma izpildi 3 (trīs) darba dienu laikā pēc Pasūtītāja veikta pasūtījuma. Puses ir tiesīgas vienoties par citu pasūtījuma izpildes termiņu. Šādos gadījumos termiņa maiņai ir jābūt pamatotai un tā nedrīkst būt atkarīga no attiecīgās Puses darbības vai bezdarbības.
7. Izpildītājs apzinās, ka Pasūtītājs ir tiesīgs iepirkt tādu preču daudzumu, kāds nepieciešams Pasūtītāja darbības nodrošināšanai.
8. Finanšu piedāvājumā norādītajās cenās Izpildītājs iekļauj visas ar pakalpojumu sniegšanu saistītās izmaksas, tai skaitā arī piegādes izmaksas un visu veidu sakaru izmaksas un izmaksas, kas saistītas ar pakalpojumu kvalitātes nodrošinājumu.
9. Preču apmaiņa/defektu novēršana tiek veikta nekavējoties, bet ne ilgāk kā 3 (trīs) darba dienu laikā. Gadījumā, ja jaunā Prece nav pieejama Izpildītāja tirdzniecības vietā norādītajā termiņā, Puses savstarpēji vienojas par saprātīgu Preces apmaiņas termiņu.
10. Precei jābūt kvalitatīvai, jaunai, nelietotai, ražotāja iepakojumā un ar atbilstošu derīguma termiņu.
11. Izpildītājs nodrošina ne mazāk kā divpadsmit mēnešu garantiju iegādātai precei, izņemot, elektroprecēm, kurām garantija ir ne mazāk kā 24 mēneši. Nekvalitatīvas preces apmaiņas termiņš ne mazāks kā 3 dienas no pretenzijas saņemšanas dienas.
12. Izpildītājs novērš jebkuru Preces defektu vai apmaina pret jaunu Preci bez maksas, ja defekts ir atklāts Preces garantijas laikā. Ja Prece vairs netiek ražota un/vai nav pieejama Izpildītāja tirdzniecības vietā, Izpildītājs apmaina bojāto Preci pret citu līdzvērtīgu kvalitātē un cenā Preci, vai veic naudas atgriešanu.
13. Izpildītājs piedāvā pastāvīgu atlaidi precēm, kuras nav norādītas tehniskā specifikācijā (%).
14. **Izpildītājs nodrošina, ka preču cenas nemainās visā līguma darbības laikā**.
15. Pasūtījuma piegāde jānodrošina pēc adreses: Ezermalas iela 10, Rīga, LV-1014, darba laikā no plkst.08.00 – 16.30, iepriekš laicīgi saskaņojot laiku ar Valsts policijas koledžas kontaktpersonu.
16. *Izpildītājs iesniedz rēķinu Pasūtītājam elektroniski, nosūtot to uz Pasūtītāja norādīto E-Adresi:* ***EINVOICE@90000072027****. Visiem rēķiniem jābūt noformētiem atbilstoši Latvijas Republikas normatīvo aktu prasībām, t.sk. attiecībā uz piemērojamo elektroniskā rēķina standartu un tā pamatelementu izmantošanas specifikāciju un aprites kārtību, kā arī tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši Līguma punkta prasībām, Izpildītāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Šajā gadījumā samaksas termiņš tiek skaitīts no dienas, kad Izpildītājs iesniedz atbilstoši Līguma noteikumiem noformētu rēķinu.*

*Sīkāk :* [*https://www.vid.gov.lv/lv/e-rekini*](https://www.vid.gov.lv/lv/e-rekini)

Koledžas sadarbības partneri e-rēķinus XML formātā var nosūtīt **arī izmantojot Peppol Directory** [**https://directory.peppol.eu/public/**](https://directory.peppol.eu/public/)

Valsts policijas koledžai ir konts: <https://directory.peppol.eu/public/locale-en_US/menuitem-search?q=policijas&action=view&participant=iso6523-actorid-upis%3A%3A9939%3Alv90000072027>

**II. Tehniskās prasības "Noziedzīgu nodarījumu izmeklēšanas materiāliem".**

|  |  |  |  |
| --- | --- | --- | --- |
| **Nr.p.k.** | **Preces nosaukums / apraksts** | **Vienība** | **Indikatīvais viena pasūtījuma apjoms** |
| **1** | **2** | **3** | **4** |
|  |  |  |  |
| 1 | Reaktīvs mazgāto asins pēdu noteikšanai BlueStar Forencis - reaģents asins pēdu meklēšanai, vizualizēšanai. | komplekts | 20 |
| 2 | Tīrīšanas līdzeklis tintes stiklta pudelē apmēram 100 ml - daktiloskopiskās krāsas tīrīšanai no darba virsmām (daktiloskopijas galda stikla). | gab | 20 |
| 3 | Daktokrāsa tūbiņā - krāsa tūbijā, paredzēta personas daktiloskopēšanai (roku noņemšanai no personas) apmēram 55 gr. | gab | 20 |
| 4 | DNS paraugu izņemšanas komplekts ( min. 50 gab.) - paraugs, kurš paredzēts DNS paraugu izņemšanai no aizdomās turamajām personām. | gab | 20 |
| 5 | Šāvienu pēdu noņemšanas komplekts. | komplekts | 20 |
| 6 | Pasta silikona Mikrotrack - "Mikrosil" silikona pasta. Vizualizētu roku pēdu (balta silikona pasta), uzlauzuma rīku pēdu un apjoma roku pēdu (brūna, vai pelēka silikona pasta) izņemšanai. | gab | 20 |
| 7 | Vasks sniega - paredzēts apavu pēdu izņemšanai sniegā. Pēda tiek iekrāsota un daļēji nofiksēta. | gab | 20 |
| 8 | Pulvera trauciņi - trauciņi paredzēti daktiloskopiskajiem pulveriem, darbā ar roku pēdām, trauciņi vēlams plastmasas ar vāciņa atvērumu ~ 5cm apmēram 100 gr. | gab | 20 |
| 9 | Cilvēka asins, dabīgas izcelsmes - paredzētas notikuma vietu inscenēšanai. Nepieciešams, lai asinis būtu ne tikai pēc krāsas un viskozitātes līdzīgas cilvēka asinīm, bet lai viņas reaģētu ar "Blue star forensic" (vai ekvivalentu) un "Obti test" (vai ekvivalentu) reaģentiem. Šo, minēto reaģentu sastāvā ir luminols, kas reaģē ar hemoglobīnu asinīs, tāpēc nepieciešams, lai mākslīgās asinīs būtu viela, kas reaģē, kā hemoglobīns. | gab | 20 |
| 10 | Daktopulveris magnētiskais min. 200 g - magnētiskais daktiloskopiskais pulveri melnā krāsā, paredzēts roku pēdu vizualizēšanai uz izpētes objektiem. | gab | 20 |
| 11 | Daktopulveris magnētiskais balts B4-3000 min. 200 g - paredzēts roku pēdu vizualizēšanai uz izpētes objektiem. | gab | 20 |
| 12 | Daktopulveris magnētiskais brūns min. 200 g - magnētiskais daktiloskopiskais pulveri pelēkā krāsā, paredzēts roku pēdu vizualizēšanai uz izpētes objektiem. | gab | 20 |
| 13 | Dakto ota magnētiskā - ota paredzēts darbam ar magnētiskajiem daktiloskopiskajiem pulveriem, roku pēdu vizualizēšanai. | gab | 20 |
| 14 | Mikrosils brūns, balts (jaunā paaudze) - mikrosila konteiners, jeb kartridžs. Komplektā nāk klāt gan pistole, gan uzgaļi. Brūns vai pelēks | gab | 20 |
| 15 | Sterils un sauss vates tampons mēģenē. Caurules izmērs: diametrs ne mazāks kā 13 mm x garums ne mazāks kā 150 mm - paredzēts bioloģisko pēdu izņemšanai. Vates kociņš plastmasas futlārī. (attēlam ir ilustratīva nozīme). | Iepakojums ne mazāk kā 100 gab. | 10 |
| 16 | Pamatne Silikona pastas sajaukšanai ar cietinātāju "The smaller Mixing pads", izmērs ne mazāks kā 8x15 cm. | iepakojums | 5 |
| 17 | Balta trasoloģiskā plēve nospiedumu noņemšanai " Gellifters White" (B 15000, izmērs ne mazāks kā 13x36 | iepakojums | 20 |
| 18 | Balta daktiloskopiskā plēve nospiedumu noņemšanai "Instant Lifters", izmērs nav mazāks par 5x5 cm. | iepakojums | 20 |
| 19 | Cilvēka asins noteikšanas tests " Hexagon OBTI" (komplekts, kurš sastāv no divām daļām-asins savākšanas mēģenes un testa ierīces). | Iepakojums/kārba | 20 |
| 20 | Mikrodaļiņu izņemšanas plēve "Microtrace tape" , lenta platumā ne mazāka par 10 cm. | gab. | 20 |

**\*\*Norādītajam mācību materiālu daudzumam ir informatīvs raksturs un tas tiek izvirzīts viszemākās cenas noteikšanai. Līguma ietvaros, mācību materiālu veids var atšķirties no tabulā norādītajām prasībām.**

\*\* Mācību materiāli, kuri nepieciešami Pasūtītājam, bet nav norādīti specifikācijā vai būtiski atšķiras no tabulā uzskaitītajām precēm, Pasūtītājs un Piegādātājs ir tiesīgi vienoties atsevišķi, rakstiski noformējot pasūtījuma prasības un kopējās izmaksas.

|  |  |  |
| --- | --- | --- |
| *(Pilnvarotās personas amata nosaukums)* | *(\*Personiskais paraksts)* | *(Paraksta atšifrējums)* |
|  |  |  |
| *\*(Datums)* |  |  |

Ja Tehniskajā specifikācijā norādīts konkrēts Preces vai standarta nosaukums vai kāda cita norāde uz specifisku Preces izcelsmi, īpašu procesu, zīmolu vai veidu, Pretendents var piedāvāt ekvivalentas preces vai atbilstību ekvivalentiem standartiem, kas atbilst Tehniskās specifikācijas prasībām un parametriem. Piedāvājot ekvivalentu standartu, Pretendentam ir jāsniedz pierādījumi par iesniegtā piedāvājuma ekvivalenci Pasūtītāja izvirzītajām specifiskajām prasībām. Pēc piedāvājumu iesniegšanas termiņa pierādījumi netiek pieņemti.

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU\*